<classify> KILA kijiji katika jimbo la Ruangwa mkoani Lindi kina mradi wa maji, Msaidizi wa Waziri Mkuu Kassim Majaliwa kwenye masuala ya jimbo hilo, Fadhil Liwaka amesema.Liwaka ameieleza timu kutoka Kampuni ya Magazeti ya Serikali TSN kuwa kwenye vijiji 90 wilayani humo kuna ama kisima, visima au mradi mkubwa wa mtandao mkubwa wa maji.Kwa sasa Ruangwa tunakunywa maji yetu kutoka vyanzo vya kawaida ambavyo viliasisiwa awali lakini sasa kimeongezeka chanzo kingine kikubwa, chanzo cha Kitandi ambacho kinatoa maji safi kabisa ya baridiamesema mjini Ruangwa na kubainisha kwamba maji kwa wananchi ni miongoni kwa vipaumbele vikuu vya Mbunge wa jimbo hilo.Liwaka amesema, kwa kuwa Ruangwa imepakana na Nachingwea, ukanda wa Masasi, Ndanda, baadhi ya vijiji wilayani humo vinapata maji kutoka mtandao wa Mamlaka ya Maji na Usafi wa Mazingira Masasi-Nachingwea MANAWASA kwa kuwa vipo jirani na bomba.Vijiji hivi vyote kwa sasa hakuna taabu ya maji, wananchi wake wanakunywa maji safi, maji mazuri ya uhakika na hizi juhudi zimefanywa na Mheshimiwa Mbunge kwa kuona kuna umuhimu sasa kwa watu hawa wanaozungukwa na mradi huu waweze kupataamesema na kuongeza kuwa taasisi kadhaa zimesaidia kuchimba visima vya maji.Liwaka amesema Ruangwa kuna miradi mikubwa ya maji ukiwemo wa Mibule, Namakuku, Namahema, Nandagala, Luchelegwa, Mbekenyela- Naunaga, Mandawa, Mihewe, Kitandi, na Michenga.Kwa hiyo sambamba na hilo pia tunaendelea kuratibu miradi mingine minne mikubwa ya maji, miradi hiyo ni mradi wa Nangumbu, kuna mradi wa Chienjele, kuna mradi wa Narungombe na mradi wa Namihema. Katika miradi hii yote lengo kubwa ni kuhakikisha kwamba wananchi wanapata maji ya kutosha na ya uhakika amesema.Kwa mujibu wa Liwaka uwepo wa madini mengi Ruangwa ni changamoto kubwa kwa kuwa kwa kuzingatia vipimo vya maabara maji mengi yanakuwa hayafai kwa matumizi ya binadamu lakini juhudi zinafanyika ili wananchi wapate maji safi na salama.  <topic>: kitaifa 